google/wiki40b huggingface dataset:
संपत्ति कर

संपत्ति कर या संपदा कर (अंग्रेज़ी:प्रॉपर्टी टैक्स), वह प्रत्यक्ष कर राशि होती है, जो किसी अचल संपत्ति के स्वामी द्वारा उस संपत्ति के मूल्य के अनुसार अदा किया जाता है। इस कर का अनुमान संपत्ति मूल्य के आधार पर लगता है। इसमें यह महत्त्वपूर्ण नहीं होता कि उस संपत्ति से स्वामी को कोई लाभ हुआ है या नहीं। इस प्रकार मूल परिभाषा अनुसार संपत्ति कर नगर पालिकाओं द्वारा अपने अधिकारक्षेत्र में स्थित अचल सम्पत्ति के स्वामियों पर लगाया गया सामान्य कर होता है, जो उस संपत्ति के मूल्य पर आधारित होता है। यह कर मुख्यत: भूमि, भूमि सुधार, मानव द्वारा निर्मित चल वस्तु जैसे घर, मकान, दुकान, भवन इत्यादि पर लागू होता है। इस कर के स्वरूप विभिन्न देशों में भिन्न प्रकार के हो सकते हैं।

अन्य देश

अमेरिका में संपत्ति कर वसूलने का अधिकार राज्य का होता है। संपत्ति की मॉनीटरी वैल्यू का आकलन संबंधित प्राधिकारी द्वारा किया जाता है, जो सामान्यत: नगरपालिका के आधीन काम नहीं करती। दिल्ली में संपत्ति कर को ऑनलाइन जमा कर सकते हैं। अपने इलाके में सुविधाएं देने के लिए नई दिल्ली में नई दिल्ली नगर पालिका परिषद (एनडीएमसी) क्षेत्र में स्थित सभी संपत्तियों से कर वसूलती हैं। कुछ महीनों पहले दिल्ली के दिल्ली नगर निगम ने राजधानी की ग्रामीण आबादी को उनकी आवासीय भूमि पर संपत्ति कर न अदा करने की छूट दी है। हाल में भारत में कई स्थानों पर संपत्ति कर ऑनलाइन जमा करने की सुविधा भी चालू की गई है।
उत्तर प्रदेश राज्य राजमार्ग १

मार्ग

राज्य राजमार्ग १ नेपाल सीमा से सटे सोनौली नगर से शुरू होता है और नौतनवा होते हुए कोल्हुई तक दक्षिण-पश्चिम दिशा में आगे बढ़ता है। कोल्हुई से यह दक्षिण-पूर्व की और मुड़ता है, और आनंद नगर पहुंचता है, जहां राज्य राजमार्ग १ए और राज्य राजमार्ग ८६ इसे काटते हैं। आनंद नगर से थोड़ा आगे ही राष्ट्रीय राजमार्ग ७३० इसे काटता है। दक्षिण-पूर्व में आगे बढ़ते-बढ़ते यह गोरखपुर और देवरिया पहुंचता है। देवरिया से थोड़ा आगे यह घाघरा नदी को पार करता है, और फिर बलिया में राष्ट्रीय राजमार्ग ३१ के चौराहे पर समाप्त हो जाता है।
अहमद प्रथम

परिचय

अहमद की हुकूमत युद्ध, विद्रोह और कुशासन की वजह से कमज़ोर थी। हालांकि वे कुछ विद्रोहियों को ख़त्म करने में कामयाब थे। उन्होंने अपने कुछ वज़ीरों को मौत की सज़ा दी और रिश्वतखोरी और षड्यंत्र रचने की वजह से उन्होंने महल के कई उच्च पदाधिकारियों को निर्वासित किया। उन्होंने भूमि प्रशासन के सुधार के लिए एक नई नीति भी स्थापित की।
ऑस्ट्रिया के साथ हस्ताक्षरित ज़्सिवातोरोक (1606) के शांति समझौते ने उस्मानी प्रतिष्ठा को भारी नुकसान पहुँचाया, और अहमद अपने राज्य के भीतर फ़्रांस, वेनिस, और नीदरलैंड को ख़ास व्यावसायिक अधिकार देने के लिए मजबूर था।
अहमद एक धर्मनिष्ठ शख़्स थे और कई अवसरों पर दान दिए, ख़ासकर मक्का और मदीना के पवित्र शहरों में। उनके सात बेटों में से, उस्मान द्वितीय, मुराद चतुर्थ, और इब्राहिम तख़्त पर विराजमान हुए।
वैद्युतकणसंचलन

सिद्धांत

वैद्युतकणसंचलन उपकरण के लिए आवश्यक दो जरूरी उपकरणों की आवश्यकता है, एक पॉवर पैक और एक वैद्युतकणसंचलन इकाई। वैद्युतकणसंचलन इकाई या तो खड़ी या क्षैतिज जेल प्रणाली के लिए उपलब्ध हैं। खड़ी स्लैब जेल इकाइयाँ व्यावसायिक रूप से उपलब्ध हैं और नियमित एक्रिलामाइड जैल में अलग प्रोटीन का इस्तेमाल किया जाता है। जेल का गठन दो गिलास प्लेट्स के बीच में किया जाता है। इन दो गिलास प्लेट्स को एक साथ क्लैम्पेड(clamped) किया जाता है। परन्तु इन दो गिलास प्लेट्स को अलग रखा जाता है प्लास्टिक स्पसर्स के द्वारा। सबसे अधिक इस्तेमाल किया जाने वाली इकाइयाँ मिनिजेल (minigel) तंत्र होते हैं। जेल का आयाम 8.5 सेमी चौड़ा, 5 सेमी लम्बा और 0.5 1 मिमी की मोटाई होती है। एक प्लास्टिक कंघी जेल मैट्रिक्स में रखा जाता है, और पोलिमेरिज़ेष्ण के बाद इसे हटा दिया जाता है, इस कंघी को कुए भरने के लिए इस्तेमाल किया जाता है जो आमतौर पर १० होते हैं एक प्लेट पे। जब तंत्र टायर होता है, तब वैद्युतकणसंचलन टैंक बफर जेल प्लेटों के चारों ओर से प्लेट्स को ठंडक प्रदान करता है।
इंगा बाँध

इंगा बाँध अफ्रीका के डेमोक्रेटिक रिपब्लिक ऑफ़ कांगो देश में स्थित है। कांगो नदी के इंगा झरने को जोड़ने वाले दो हाइड्रोइलेक्ट्रिक बाँध बनाये गए हैं।
दिल्ली परिवहन निगम

मार्ग

दिल्ली के अंदर चलने वाली बसें 34 डिपो से चलती हैं और अन्तर्राज्यीय बसें तीन अन्तर्राज्यीय बस अड्डों से चलती हैं, जोकि कश्मीरी गेट, सराय काले खां और आनन्द विहार पर हैं। ये बसें सुबह से प्रारंभ होकर अनेक मार्गों पर रात 10:30 तक चलती रहती हैं। इनमें से प्रमुख मार्ग है मुद्रिका और बाहरी मुद्रिका, जो कि मुद्रिका मार्ग या महात्मा गांधी मार्ग और बाहरी मुद्रिका मार्ग पर हैं।

मेट्रो शाखापथ बसें

मेट्रो के आगमन के बाद दिल्ली परिवहन निगम के बस सेवा में बहुत बड़ी परिवर्तन आई है। दिल्ली शहर को लोगों के साथ और भी अच्‍छे ढंग से जोड़ने के लिए दिल्ली परिवहन निगम, दिल्‍ली मेट्रो रेल कॉरपोरेशन को मदद कर रही है। मेट्रो रेल दिल्‍ली के कई बड़ी जगहों को जोड़ता है और वहाँ से दिल्‍ली परिवहन निगम के बसें मेट्रो स्‍टेशनों के आसपास के इलाकों को जोड़ता है जिससे लोगों को बहुत सुविधा होती है।

उच्च क्षमता बस

हाल ही में दिल्ली परिवहन निगम ने उच्च क्षमता बसें चलाई हैं जिनमें लाल रंग की वातानुकूलित बसें शामिल हैं। साथ ही दिल्ली मेट्रो को जोड़ती हुई बसें भी चलाई गई हैं ताकि मेट्रो के यात्रियों को आगे यात्रा करने में सुविधा हो।

दिल्‍ली एयरपोर्ट तक जाने के लिए बसें

हाल ही में, दिल्ली परिवहन निगम ने दिल्ली एयरपोर्ट तक जाने के लिए बड़ी संख्‍या में विशेष बसें दिए हैं जो लोगों को दिल्‍ली एयरपोर्ट से दिल्‍ली शहर और उसके आसपास के नगरों और शहरों तक ले जाते हैं।
प्रबंधकीय अभिक्षमता परीक्षा

प्रबंधकीय अभिक्षमता परीक्षा (Management Aptitude Test / MAT) भारत की एक राष्ट्रीय स्तर की प्रवेश परीक्षा है। यह परीक्षा हर साल अखिल भारतीय प्रबंधन संघ (AIMA) द्वारा आयोजित की जाती है। जो विद्यार्थी प्रबंधन शिक्षा में रुचि रखते हैं, वे इस प्रवेश परीक्षा के लिए आवेदन कर सकते हैं। MAT परीक्षा फरवरी, मई, सितंबर और दिसंबर इन चार महीनो में आयोजित की जाती है। सभी  छात्र – कला, वाणिज्य, विज्ञान, इंजीनियरिंग, चिकित्सा और वास्तुकला MAT प्रवेश परीक्षा उत्तीर्ण करने के बाद प्रबंधन में करियर बना सकते हैं।
पश्चिमी आंचलिक परिषद

पश्चिमी आंचलिक परिषद में एक आंचलिक परिषद। इस परिषद मे दादरा और नगर हवेली, दमन और दीव, गोवा, गुजरात और महाराष्ट्र शामिल है।
के॰आर॰ मीरा

पूर्व जीवन और परिवार

उनका जन्म केरल के कोल्लम जिले के सस्तमकोत्ता में रामचन्द्रन पिल्लई और अमृताकुमारी के घर में हुआ। उन्होंने स्नातकोत्तर की शिक्षा प्रेषणशील अंग्रेज़ी में गाँधिग्राम रूरल इंस्टीट्यूट, डिंडिगुल, तमिलनाडु से पूर्ण की।
मीरा अपने पति एम॰एस॰ दिलीप के साथ कोट्टायम के साथ रहीं। उनके पति मलयाला मनोरमा के पत्रकार थे। उनकी पुत्री श्रुति आन्ध्र प्रदेश की ऋषि वैली स्कूल की आवासीय छात्रा हैं।

साहित्यिक जीवन

वर्ष 1993 में उन्होंने कोट्टायम पर एक मलयालम भाषा के दैनिक में पत्रकार के रूप में काम करना आरम्भ किया। एक बार जैसे ही उसकी कहानियाँ प्रकाशित होने लगी तो उन्होंने वर्ष 2006 में पत्रकारिता को छोड़ दिया और एक लेखिका बन गयीं। उन्होंने जब मनोरमा को छोड़ा था तब वो इसकी वरिष्ठ उप-सम्पादक थीं। उनकी विभिन्न कहानियाँ प्रकाशित हुई हैं जिन्हें उन्हें बहुत से सम्मान और पहचान दिलाई। उन्हें केरल में महिला मजदूरों की दुर्दशा पर कहानियाँ लिखी जिससे उन्हें 1998 में पत्रकारिता का पीयूसीएल मानव अधिकारों का राष्ट्रीय पुरस्कार प्राप्त हुआ। इसी शृंखला से उन्होंने केरल प्रेस अकादमी द्वारा चोवारा परमेश्वरम पुरस्कार प्राप्त किया। 2001 में उनके बाल साहित्य के लिए उन्हें दीपालय राष्ट्रीय पत्रकारिता पुरस्कार प्राप्त हुआ। इनके द्वारा रचित एक उपन्‍यास अराचार  के लिये उन्हें सन् 2015 में साहित्य अकादमी पुरस्कार से सम्मानित किया गया।
जॉन मैकिन्टौश स्क्वयर

इतिहास

जॉन मैकिन्टौश स्क्वयर को ब्रिटिश विदेशी प्रदेश जिब्राल्टर की कल्ले रियल (अब मेन स्ट्रीट) के पश्चिम में निर्मित किया गया था। पूर्व समय में इसे कई नामों से जाना जाता था। मूलतः इसका स्पेनिश शासन के दौरान नाम प्लाजा मेयर (हिन्दी: मुख्य चौक) था, जिसे कभी-कभी ग्रान प्लाजा के शीर्षक के साथ भी संदर्भित किया जाता था। बाद में इसका नाम अलामीडा पड़ गया।
ब्रिटिश शासन की शुरुआती शताब्दी में यहाँ पर सैनिक परेड निकलती थी, जिससे इसे अपना परेड नाम मिला।
ऋण संकट

ऋण संकट, कर आय की तुलना में, बड़े पैमाने पर लोक ऋण के प्रसार के लिए प्रयुक्त सामान्य शब्द हैं, जिसका विशिष्ट सन्दर्भ १९८० के दशक के दौरान लातिनी अमरीकी देश, और मध्य २००० के दशक से संयुक्त राज्य अमेरिका व यूरोपीय संघ, और साथ ही २०१५ के चीनी ऋण संकटों से हैं।
भट्टोजि दीक्षित

भट्टोजी दीक्षित १७वीं शताब्दी में उत्पन्न संस्कृत वैयाकरण थे जिन्होने सिद्धान्तकौमुदी की रचना की।
इनका निवासस्थान काशी था। पाणिनीय व्याकरण के अध्ययन की प्राचीन परिपाटी में पाणिनीय सूत्रपाठ के क्रम को आधार माना जाता था। यह क्रम प्रयोगसिद्धि की दृष्टि से कठिन था क्योंकि एक ही प्रयोग का साधन करने के लिए विभिन्न अध्यायों के सूत्र लगाने पड़ते थे। इस कठिनाई को देखकर ऐसी पद्धति के आविष्कार की आवश्यकता पड़ी जिसमें प्रयोगविशेष की सिद्धि के लिए आवश्यक सभी सूत्र एक जगह उपलब्ध हों। भट्टोजि दीक्षित ने प्रक्रिया कौमुदी के आधार पर सिद्धान्तकौमुदी की रचना की। इस ग्रंथ पर उन्होंने स्वयं प्रौढमनोरमा टीका लिखी। पाणिनीय सूत्रों पर अष्टाध्यायी क्रम से एक अपूर्ण व्याख्या, शब्दकौतुभ तथा वैयाकरणभूषण कारिका भी इनके ग्रंथ हैं। इनकी सिद्धान्त कौमुदी लोकप्रिय है।
'तत्वबोधिनी (ज्ञानेन्द्र सरस्वती विरचित), 'बालमनोरमा (वासुदेव दीक्षित विरचित) इत्यादि सिद्धान्तकौमुदी की टीकाएँ सुप्रसिद्ध हैं।
उनके शिष्य वरदराज भी व्याकरण के महान पण्डित हुए।
मुसन्ना प्रान्त

नाम का उच्चारण

'मुसन्ना' के नाम में आने वाला 'स' अरबी लिपि के 'ث' अक्षर का भारतीय उपमहाद्वीप और ईरान में उच्चारण है। कुछ अरबी-भाषी क्षेत्रों में इसका उच्चारण 'थ़' जैसा होता है। ध्यान दें कि इस 'थ़' अक्षर का उच्चारण बिंदु-रहित 'थ' अक्षर से ज़रा अलग है और अंग्रेज़ी के 'थ़िन' (thin, यानि पतला) और 'थ़र्ड' (third, यानि तीसरा) से मिलता-जुलता है। इसके अन्य उदाहरण भी मिलते हैं, मसलन हिन्दी और फ़ारसी का साबुत/साबत (अर्थ: पूरा, जो तोड़ा न गया हो) अरबी लिपि में ثابت लिखा जाता है जिसे बहुत से अरब लोग 'थ़ाबत' उच्चारण करते हैं।

प्राचीन इतिहास

इस प्रान्त का समावाह​ शहर प्राचीन सुमेर-बैबिलोनियाई सभ्यता के उरुक (Uruk) शहर के बहुत पास है। कुछ इतिहासकार मानते हैं कि इसी 'उरुक' नाम से आधुनिक 'इराक़' राष्ट्र का नाम निकला है। बैबिलोन (बाबिल) के पतन के बाद यह शहर दक्षिणी बाबिल का सबसे बड़ा नगर बन गया और ७वीं सदी ईसवी तक सलामत रहा, हालांकि प्राचीन बाबिल की राजधानी नष्ट हो चुकी थी।

प्रान्त की स्थापना

१९७६ से पहले यह दिवानियाह​ प्रान्त का हिस्सा हुआ करता था। उस प्रान्त को बांटकर नजफ़ प्रान्त, क़ादिसियाह​ प्रान्त और मुसन्ना प्रान्त बनाए गए।

लोग

इस प्रान्त के लगभग सभी लोग शिया इस्लाम के अनुयायी अरब जाति के लोग हैं।
दोहरी सूचिगत कंपनी

दोहरा सूचिकरण (अंग्रेज़ी:डुअल लिस्टिंग) उस प्रक्रिया को कहते हैं, जिसके तहत कोई कंपनी दो अलग-अलग देशों के स्टॉक एक्सचेंजों में स्वयं को सूचीबद्ध कराती है। जब दो देशों की दो कंपनियों के बीच कारोबार को लेकर कोई समझौता होता है तो डुअल लिस्टिंग के द्वारा दोनों ही देशों में इन कंपनियों के शेयर सूचीबद्ध बने रहते हैं। यहां महत्वपूर्ण बात यह है कि दोनों ही देशों के स्टॉक एक्सचेंजों में दोनों ही कंपनियों के शेयरों की खरीद-बिक्री की जा सकती है। उदाहरण के साथ यदि भारती एयरटेल और एमटीएन के बीच होने वाले सौदे में दोहरे सूचिकरण की शर्त सम्मिलित होती है तो भारती के शेयरों की बिक्री जोहानसबर्ग स्टॉक एक्सचेंज में भी की जा सकेगी, जबकि एमटीएन के शेयर ट्रेडिंग के लिए घरेलू स्टॉक एक्सचेंज में उपलब्ध रहेंगे। दोहरे सूचिकरण में कई जटिलताएं होती हैं, जिसके चलते यह अधिक लोकप्रिय नहीं बन पाया है। हालांकि, दोहरे सूचिकरण के कई उदाहरण हैं। रॉयल डच शेल के शेयरों में इंग्लैंड और नीदरलैंड के शेयर बाजारों में ट्रेडिंग होती है। बीएचपी बिलिटॉन के शेयरों में ऑस्ट्रेलिया और इंग्लैंड में ट्रेडिंग होती है। इसी तरह रियो टिंटो ग्रुप के शेयरों की ट्रेडिंग भी ऑस्ट्रेलिया और इंग्लैंड के बाजरों में होती है। यूनिलीवर के शेयरों की ट्रेडिंग इंग्लैंड और नीदरलैंड के बाजारों में होती है।

भारत

अभी तक भारत में दोहरे सूचिकरण की अनुमति नहीं है। इसके लिए यहां के कंपनी कानून में संशोधन करने होंगे। इसके अलावा रुपए को पूर्ण परिवर्तनीय बनाना होगा। दोहरे सूचिकरण में कोई निवेशक एक देश में शेयरों को खरीदकर दूसरे देश में बेच सकता है। इसके लिए रूप को पूर्ण परिवर्तनीय बनाना आवश्यक है। इसके लिये यहां के विदेशी मुद्रा विनिमय अधिनियम (फेमा) में भी संशोधन वांछित होगा, साथ ही रिजर्व बैंक की अनुमति के बिना विदेशी मुद्रा में व्यापार करने वाले शेयरों का लेन-देन घरेलू बाजार में नहीं किया जा सकता है।
नरेन्द्र मोदी का शपथ ग्रहण समारोह

पृष्ठभूमि

१६ मई २०१४ को आम चुनावों के परिणाम घोषित होने के बाद २० मई को मोदी भारत के राष्ट्रपति प्रणब मुखर्जी से मिले। मुखर्जी ने मोदी को अगली सरकार बनाने के लिए आमंत्रित किया। भाजपा ने इस चुनाव में २८२ सीटें जीती हैं जबकि उनके गठबंधन राष्ट्रीय जनतांत्रिक गठबंधन ने कुल ३३६ लोक सभा सीटों पर जीत दर्ज की। यह १९८४ के चुनाव के बाद अब तक का सबसे अधिक बहुमत है जो किसी एक पार्टी अथवा दल को मिला हो। १९८४ में भारतीय राष्ट्रीय कांग्रेस विजयी रही थी। तब मोदी ने २६ मई २०१४ को शाम ०६:०० बजे शपथ ग्रहण करने की घोषणा की।

समारोह

शपथ ग्रहण समारोह दिल्ली स्थित राष्ट्रपति भवन प्रांगण में हुआ। इससे पहले केवल पूर्व प्रधानमंत्री चन्द्रशेखर (१९९०, समाजवादी जनता पार्टी) और अटल बिहारी वाजपेयी (१९९६ और १९९८, भाजपा) ने शपथ ग्रहण की। दरबार हॉल एक अन्य सम्भावित स्थान था लेकिन इसकी दर्शक क्षमता ५०० तक सीमित होने के कारण अस्वीकृत कर दिया गया। भाजपा ने संकेत दिया कि समारोह खुले मैदान पर की जा सकती है। इससे पहले नरेन्द्र मोदी गुजरात के मुख्यमंत्री पद की शपथ भी खुले मैदान में ले चुके हैं।

आमंत्रितगण

अतिथि सूची में विभिन्न राज्यों और राजनीतिक पार्टियों के अध्यक्ष सहित सार्क देशों के राष्ट्राध्यक्षों को आमंत्रित किया गया है। अतः इस घटना को वृहत "प्रमुख राजनयिक घटना" के रूप में भी देखा जा रहा है।

राष्ट्रीय गणमान्य व्यक्ति

इस समारोह में भारत के सभी राज्यों के मुख्यमंत्रियों को आमंत्रित किया गया था। इनमें से कर्नाटक के मुख्यमंत्री, सिद्धारमैया (कांग्रेस) और केरल के मुख्यमंत्री, उम्मन चांडी (कांग्रेस) ने भाग लेने से मना कर दिया। भाजपा और कांग्रेस के बाद सबसे अधिक सीटों पर विजय प्राप्त करने वाली तमिलनाडु की मुख्यमंत्री जयललिता ने समारोह में भाग न लेने का निर्णय लिया जबकि पश्चिम बंगाल के मुख्यमन्त्री ममता बनर्जी ने अपनी जगह मुकुल रॉय और अमित मित्रा को भेजने का निर्णय लिया।
मध्य प्रदेश के मुख्यमन्त्री, शिवराज सिंह चौहान (जो भाजपा के हैं) ने अपने पूर्ण मंत्रिमण्डल के साथ वायु-यान किराये पर लिया जिससे समारोह में उपस्थित होकर उसी रात्रि वापसी कर सकें।
अन्य आमंत्रित हस्तियों में अनुपम खेर, मधुर भंडारकर, विवेक ओबेरॉय, रजनीकान्त और अमिताभ बच्चन शामिल हैं।
वड़ोदरा के एक चाय विक्रेता किरण महिदा जिन्होंने मोदी की उम्मीदवारी प्रस्तावित की थी को भी समारोह में आमंत्रित किया गया। इनके अलावा मोदी की माँ हीराबेन और अन्य तीन भाई भी समारोह में उपस्थित रहेंगे।
इसके अतिरिक्त उद्योगजगत के लोग सपरिवार मुकेश अंबानी उनके भाई अनिल अंबानी, कुमार मंगलम बिड़ला और गौतम अदाणी भी समारोह में उपस्थित रहे।
उत्दोर मियनचिय प्रान्त

नामोत्पत्ति

"उत्दोर मियनचिय" का अर्थ ख्मेर भाषा में "विजयी पश्चिम-उत्तर" है। यह संस्कृत के "उत्तर" (ख्मेर रूप "उत्दोर") और "जय" (ख्मेर रूप "चिय") से उत्पन्न हुआ है। ख्मेर में उत्दोर का अर्थ ज़रा-सा परिवर्तित होकर "बाई (दिशा)" और "उत्तर" का मिश्रण हो गया है। "मियन" का अर्थ "प्राप्त होना" है।
चंद्रसेन राजा

चंद्रसेन राजा संभाजी भोंसले के विश्वासपात्र सरदार धनाजी यादव का पुत्र। पिता के बाद चंद्रसेन प्रधान सेनापति बना। गुप्त रूप से शिवाजी की माता ताराबाई का पक्ष करने से साहूजी ने बालाजी विश्वनाथ को इनपर दृष्टि रखने के लिये नियुक्त किया। संयोग से एक दिन शिकार खेलते समय चंद्रसेन और बालाजी विश्वनाथ में लड़ाई हो गई। चंद्रसेन भागकर ताराबाई के पास पहुँचा। सन्‌ 1712 ई. में जब ताराबाई और शिवाजी कारागार में डाले गए और महारानी राजसबाई कोल्हापुर में प्रधान नियुक्त हुई चंद्रसेन इस डर से कि कहीं वह पकड़कर साहूजी के पास न भेज दिया जाय, भागकर निजामुल्मुल्क आसफजाह के पास पहुँचा और उसकी सलाह से वह बादशाह फर्रुखसियर की सेवा में चला आया। बादशाह ने उसे सातहजारी मंसब दिया और बीदर प्रांत की कई जागीरें दे दी। इसने पंचमहाल ताल्लुके में कष्णा नदी के पास एक पहाड़ी पर छोटा सा दुर्ग बनवाया जिसका नाम चंद्रगढ़ रखा। सन्‌ 1726 ई. में निजामुल्मुल्क आसफजाह की साहूजी पर चढ़ाई के समय चंद्रसेन ने आसफजाह की सहायता की।
सोन जल विवाद

सोन नदी बेसिन के राज्यों में बिहार, झारखंड, उत्तर प्रदेश, मध्य प्रदेश और छत्तीसगढ़ के बीच जल वितरण को लेकर लंबे समय से विवाद रहा है। सरयु राय द्वारा दायर जनहित याचिका पर पटना उच्च न्यायालय ने सोन नदी के विवाद के समाधान के लिए केंद्र सरकार को सितंबर २०११ में न्यायाधिकरण गठित करने का आदेश दिया।
भारत के गृह मंत्री

भारत के गृह मंत्री या गृह मंत्री, भारत सरकार के गृह मंत्रालय के प्रमुख को कहा जाता है। केन्द्रीय कैबिनेट के वरिष्ठतम पदों में से एक, गृह मंत्री की मुख्य जिम्मेदारी भारत की आंतरिक सुरक्षा से सम्बन्धित विषयों को देखना है।
30 मई 2019 सेे अमित शाह भारत के गृह मंत्री के रूप में कार्य कर रहे हैं।  इससे पहले  वह  भाजपा के राष्टट्रीय अध्यक्ष थे

भारत के गृह मंत्रियों की सूची

.
हिमस्खलन

हिमस्खलन (avalanche) किसी ढलान वाली सतह पर तेज़ी से हिम के बड़ी मात्रा में होने वाले बहाव को कहते हैं। यह आमतौर पर किसी ऊँचे क्षेत्र में उपस्थित हिमपुंज में अचानक अस्थिरता पैदा होने से आरम्भ होते हैं। शुरु होने के बाद ढलान पर नीचे जाता हुआ हिम गति पकड़ने लगता है और इसमें बर्फ़ की और भी मात्रा शामिल होने लगती है।

कारण

हिमपुंज में शुरु की अस्थिरता होने के कई कारण हो सकते हैं। सम्भव है कि ढलान के ऊपर हिम की मात्रा इतनी बढ़ गई हो कि वह खिसकने की सीमा पर हो, और इस स्थिति में उसपर वर्षा या और हिमपात हो जाए। कभी-कभी हिमपुंज के ऊपर से गुज़रते हुए स्की करते लोग, स्नोमोबाईल या जानवर हो सकते हैं। बम विस्फोट और भूकम्प से भी हिमस्खलन हो सकता है। एक आम धारणा है कि लोगों के चिल्लाने या ऊँची अवाज़ करने से भी हिमस्खलन हो सकता है लेकिन वैज्ञानिक इसका खंडन करते हैं क्योंकि ध्वनियों का दबाव इतना नहीं होता कि हिमस्खलन कर सके।
मोल्लाहाट उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

मोल्लाहाट उपजिला बांग्लादेश के दक्षिण-पश्चिमी भाग में, खुलना विभाग के बगेरहाट जिले में स्थित है।
पीपरा गाँव, वजिरगंज (गया)

पिपरा गाव गया नवादा रोड पर बसा एक सुन्दर गाव है। यह गया जिला का एक समृध साम्प्रदायिक सौहाद्र कि मिसाल है। यह वजिरगंज से १ कि० मी० पुरब है। यहाँ न जात पात कि रन्जिश न हिन्दु मुस्लिम का विवाद। सदियो से सब हिल मिल कर रह्ते है।
बैंकर टू द पुअर

यह मुहम्मद युनुस की प्रसिद्ध पुस्तक है।
कपिल मिश्रा

निजी जीवन

यह दिल्ली में सामाजिक कार्य के विद्यालय के द्वारा सामाजिक कार्य करते थे। यह राजनीतिक और व्यावसायिक नीतिगत मुद्दों पर कई प्रतिष्ठित अंतरराष्ट्रीय संगठनों के साथ काम कर चुके हैं।

राजनीतिक जीवन

यह आम आदमी पार्टी में शामिल हो कर दिल्ली में विधानसभा चुनाव लड़े थे। जिसमें इन्हें जीत भी मिली थी। इसके बाद इन्होंने अपने ही पार्टी के मुख्य सदस्य, अरविंद केजरीवाल पर भ्रष्टाचार का आरोप लगाया कि केजरीवाल ने बीस करोड़ रुपये से अधिक की हेराफेरी की है। आरोप लगाने के बाद इन्हें पार्टी से निकाल दिया गया।

फर्जी कंपनियों से पैसा

कपिल मिश्रा ने बताया कि आम आदमी पार्टी को 11 कंपनियों ने पैसा दिया था, लेकिन सभी की सभी फर्जी है। इनके चार निदेशक हैं, लेकिन सभी का एक ही पता है। बेंगलुरु के एक व्यक्ति ने कुल एक करोड़, दस लाख रुपये दिये थे, लेकिन पार्टी ने अपने खाते में दिखाया कि उसने मात्र पाँच हजार ही दिया है। बेंगलुरु की प्रिया बंसल ने भी पार्टी को लगातार पैसों की मदद दी है और अभी तक 90 लाख रूपये दे चुकी हैं, लेकिन आयकर में इस रकम को मात्र ढाई हजार दिखाया गया।

जानकारी छुपाना

कपिल ने यह भी आरोप लगाया कि आम आदमी पार्टी को मिलने वाले पैसे के बारे में आयकर विभाग और चुनाव आयोग से जानकारी छुपाई जाती है और गलत जानकारी दे दी जाती है। इसके बाद इन्होंने 2013-14 के दस्तावेजों को दिखाते हुए कहा कि इस दौरान आम आदमी पार्टी के खातों में 45 करोड़ रुपये थे, लेकिन इस बारे में चुनाव आयोग को मात्र 9 करोड़ रुपये के बारे में ही बताया गया था। वहीं सभी को बीस करोड़ रुपये के बारे में ही बताया गया था और बाकी के पच्चीस करोड़ के बारे में कुछ नहीं बताया गया।
खोखला बेलन (ज्यामिति )

खोखला बेलन (Hollow Cylinder)ठोस ज्यामिति की एक आकृति है। पाइप इसका एक अच्छा उदाहरण है।

खोखला बेलन एक दृष्टि में

एक आयताकार लोहे की चादर को लंबाई अथवा चौड़ाई में मोड़कर खोखले बेलन का आकार दिया सकता है। यदि इसे लम्बाई में इसे मोड़ते हैं तो लंबाई ही बेलन की ऊंचाई और चौड़ाई बेलन के आधार की परिमाप होगी और यदि इसे चौड़ाई में मोड़ते है तो चौड़ाई ही बेलन की ऊंचाई हो जाएगी और लंबाई बेलन के आधार की वृत्तीय परिधि होगी है।
गोपा

गोपा एक छोटा सा गांव है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
गोपा गांव के ज्यादातर लोग खेती पर निर्भर करते है इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या ७२०  है।
सुन्दर सिंह भण्डारी

सुन्दर सिंह भण्डारी (12 अप्रैल 1921 – 22 जून 2005) एक भारतीय राजनीतिज्ञ थे। वो भारतीय जनता पार्टी (भाजपा) के वरिष्ठ नेता थे और जनसंघ के संस्थापक सदस्यों में से एक थे।
रॉयल लॉज

रॉयल लॉज, बर्कशायर, इंग्लैंड में स्थित एक ग्रेड-२ सूचित भवन है। यह विंडसर ग्रेट पार्क में कम्बरलैंड लॉज से आधी मील उत्तर की ओर और विंडसर कासल से 3 मील दक्षिण की ओर स्थित है। यह १९५२ से २००२ तक रानी एलिज़ाबेथ, राजमाता का विंडसर का निवास था, यहाँ पर उन्होंने अपनी मृत्यु तक निवास किया था। वर्ष २००२ से यह राजकुमार एंड्रू, यॉर्क के ड्यूक का आधिकारिक निवास रहा है।
यह लॉज मूलतः मध्य-सतरहवीं सदी का है। कम-से-कम १६६२ से इस स्थान पर एक भवन होने के प्रमाण हैं। १७५० से यहाँ, रानी ऐनी की शैली का एक मकान हुआ करता था। अपने इतिहास के दौरान इस लॉज को विभिन्न नामों से जाना जाता रहा है: जिनमें लोअर लॉज, ग्रेट लॉज, और डेयरी लॉज जैसे नाम शामिल हैं। कम्बरलैंड लॉज के पुनःनिर्माण के दौरान जॉर्ज पंचम ने इस भवन को एक अस्थायी निवास के रूप में इस्तेमाल किया था। उसके बाद कई मौकों पर इसमें कुछ बदलाव किये गए ताकि शाही परिवार की ज़रूरतों के अनुसार इसे बनायजा सके।
राजा जॉर्ज षष्टम् की १९५२ में मृत्यु के बाद से, राजमाता एलिज़ाबेथ ने २००२ में अपनी मृत्यु तक इसी भवन में अपना जीवन व्यतीत किया। राजमाता की मृत्यु के समय रानी एलिज़ाबेथ द्वितीय भी इनके साथ मौजूद थीं। २००२ में इस भवन को राजमुकुट द्वारा यॉर्क के ड्यूक, प्रिंस एंड्रू को इस भवन को ७५ साल की लीज पर दिया गया था। तब से आज तक, प्रिंस एंड्रू यहीं रहते हैं।
प्रतिमा देवी

जीवनी

प्रतिमा देवी का जन्म भारत और पाकिस्तान के विभाजन से पहले १८९३ में हुआ था। उनका बाल विवाह हुआ नीलनत मुखोपाध्याय से। जब मुखोपाध्याय की मृत्यु हो गई, रवींद्रनाथ टैगोर ने अपने बेटे, रथिंद्रनाथ टैगोर से प्रतिमा का विवाह किया जब वह १७ वर्ष की थी। दोनों की एक बच्ची थी जो गोद लिए हुए थी। १९४१ में रवींद्रनाथ टैगोर की मौत के बाद उन्होंने तलाक ले लिया। प्रतिमा की १९६९ में मृत्यु हो गई।
मर्चेंट बैंकिंग

उत्पत्ति

मर्चेंट बैंकिंग की उत्पत्ति सत्रहवीं और अठारहवीं शताब्दी के दौरान देर मध्ययुगीन समय रेत फ्रांस में इटली का पता लगाया जा रहा है। इतालवी मर्चेंट बैंकरों इंग्लैंड में केवल विदेशी मुद्रा का बिल , लेकिन यह भी सभी संस्थानों और एक संगठित मुद्रा बाज़ार के साथ जुड़े तकनीकों की शुरुआत की। मर्चेंट बैंकिंग व्यापारियों जो अपने खुद के व्यापार के अलावा अन्य व्यापारियों के लेन-देन के वित्तपोषण में सहायता के शुरू में शामिल थे। फ्रांस में, सत्रहवीं और अठारहवीं शताब्दी के दौरान एक मर्चेंट बैंकर ( लीमेर्छन्द बन्क़ुएर ) न केवल एक व्यापारी लेकिन एक उद्यमी ख़ासकर था। उन्होंने कहा कि होनहार गतिविधियों के सभी प्रकार में अपने संचित लाभ का निवेश किया। उन्होंने कहा कि उनकी व्यापारी गतिविधियों के लिए बैंकिंग कारोबार जोड़ा और एक मर्चेंट बैंकिंग बन गया।

अर्थ

मर्चेंट बैंकिंग बैंकिंग और परामर्श सेवाओं का एक संयोजन है। यह वित्तीय विपणन, प्रबंधकीय और कानूनी मामलों के लिए अपने ग्राहकों के लिए परामर्श प्रदान करता है। कंसल्टेंसी एक शुल्क के लिए सलाह , मार्गदर्शन और सेवा प्रदान करने के लिए इसका मतलब है। यह एक व्यापारी एक व्यवसाय शुरू करने में मदद करता है। इसे बढ़ाने के लिए (लीजिए) वित्त मदद करता है। यह विस्तार और व्यापार के आधुनिकीकरण के लिए मदद करता है। यह एक व्यवसाय के पुनर्गठन में मदद करता है। यह बीमार व्यावसायिक इकाइयों को पुनर्जीवित करने में मदद करता है। यह भी रजिस्टर शेयर बाजार में खरीदने और बेचने के शेयरों के लिए कंपनियों को मदद मिलती है। संक्षेप में, मर्चेंट बैंकिंग एक व्यवसाय चलाने के लिए जब तक शुरू करने के लिए सेवाओं की एक विस्तृत श्रृंखला उपलब्ध कराता है। यह एक व्यापार के लिए वित्तीय इंजीनियर के रूप में कार्य करता है।
इंटेल का 8085

8085 इंटेल द्वारा विकसित 8-बिट का प्रसिद्ध माइक्रोप्रोसेसर है। यह सन् 1977 में आया था। यह माइक्रोप्रोसेसर बहुत लोकप्रिय हुआ। आज भी बहुत से कॉलेजों में माइक्रोप्रोसेसर की आरम्भिक जानकारी देने के उद्देश्य से इसके बारे मे पढ़ाया जाता है। इसका पूर्ववर्ती 8080 माइक्रोप्रोसेसर और यह प्रोसेसर CP/M प्रचालन तंत्र से काम करने वाले कम्प्युटरों में उपयोग किये जाते थे। i8085 का उपयोग बाद में माइक्रोकंट्रोलर की तरह से भी हुआ क्योंकि इसके प्रयोग से कम अवयवों (आईसी आदि) को जोड़कर काम चल जाता था। जिलॉग Z80 नामक प्रोसेसर के आने पर स्थिति में बदलाव हुआ और अब इसका (Z80) उपयोग कम्प्युटरों में होने लगा और 8085 का कम्प्युटरों के लिये उपयोग बहुत कम हो गया। किन्तु अन्य कार्यों के लिये इसका उपयोग बहुत दिनों तक जारी रहा।
कंट्रोलर के रूप में 8085 का जीवनकाल दीर्घ रहा।
अटल आयुर्विज्ञान और अनुसंधान विश्वविद्यालय

अटल आयुर्विज्ञान और अनुसंधान विश्वविद्यालय   मंडी , हिमाचल प्रदेश में एक विश्वविद्यालय है।   यह चिकित्सा और स्वास्थ्य विज्ञान के क्षेत्र में विशेषज्ञता  रखने वाला हिमाचल प्रदेश का पहला विश्वविद्यालय है।